ABC-våpen
Store norske leksikon,Samfunn,Forsvar og sikkerhet,Våpen og militært materiell,Våpen,ABC-våpen
ABC-våpen er en fellesbetegnelse for kjernefysiske, biologiske og kjemiske stridsmidler (engelsk: atomic, biological, chemical). De kalles også NBC-våpen, etter det engelske ordet nuclear.
Atomvåpnene representeres først og fremst av atombomben. Biologiske stridsmidler er mikroorganismer eller deres giftstoffer brukt som våpen for å fremkalle epidemier eller forgiftninger. De kjemiske våpnene er stridsgasser som fosgen og sennepsgass, som ble brukt under første verdenskrig.Mest truende er de såkalte nervegassene, som angriper enzymet acetylkolinesterase. Dette fører til opphopning av acetylkolin, som gir lammelser i nervesystemet og død. Motgift er atropin. Biologiske og kjemiske stridsmidler kan også brukes for å skade husdyr og landbruk. Les mer i Store norske leksikon ABC-krigføring atomvåpen biologisk krigføring kjemisk krigføring